TM ร่วมงาน “Oppday” เตรียมเปิดบริการ “ศูนย์ดูแลผู้สูงอายุ” Q4
TM ร่วมงาน “Oppday” เตรียมเปิดบริการ Nursing Home เฟสแรก ภายในไตรมาส 4/65 เพิ่มช่องทางขายอุปกรณ์การแพทย์ผ่านออนไลน์มากขึ้น
TM ร่วมงาน “Oppday” เตรียมเปิดบริการ Nursing Home เฟสแรก ภายในไตรมาส 4/65 เพิ่มช่องทางขายอุปกรณ์การแพทย์ผ่านออนไลน์มากขึ้น
23 ส.ค. 2565

นางสาวปรางฉาย จรรโลงบุตร รองประธานเจ้าหน้าที่บริหารฝ่ายบัญชีและการเงิน บริษัท เทคโนเมดิคัล จำกัด (มหาชน) หรือ TM นำเสนอข้อมูลบริษัทภายในงานบริษัทจดทะเบียนพบนักลงทุน (Opportunity Day) โชว์ศักยภาพการดำเนินธุรกิจตัวแทนจำหน่ายเครื่องมือแพทย์และอุปกรณ์ทางการแพทย์ประจำงวด 6 เดือนแรกปี 2565 เติบโตแข็งแกร่งทำให้รายได้รวมของบริษัทฯ 306.87 ล้านบาท พลิกเป็นกำไรสุทธิ ที่ 9.38 ล้านบาท เพิ่มขึ้น 10.05 ล้านบาท หรือ 1,499.4% เมื่อเทียบกับงวดเดียวกันของปีก่อน
ทั้งนี้ พร้อมประกาศเปิดให้บริการทั้ง Nursing Home (ศูนย์ดูแลผู้สูงอายุ) เฟสแรก ภายในไตรมาส 4/2565 ควบคู่กับการขยายตลาดผลิตภัณฑ์อุปกรณ์ทางการแพทย์ใช้แล้วทิ้งสำหรับใช้ในห้องผ่าตัด รวมถึงอุปกรณ์ฆ่าเชื้อและอุปกรณ์ป้องกันเชื้อไวรัสโควิด-19 ผ่านช่องทางการขายทางตลาดออนไลน์เพิ่มมากขึ้น ณ สำนักงานใหญ่ บริษัท เทคโนเมดิคัล จำกัด เมื่อเร็วๆ นี้